**AKCIJE DOBROVOLJNOG DAVANJA KRVI I OVOG LETA ISPRED LIDL PRODAVNICA**

**Lidl Srbija i Crveni krst Srbije i ove godine udružuju snage kroz humanitarnu kampanju „Moj si tip“, kako bi doprineli u obezbeđivanju stabilnijih rezervi krvi tokom letnjih meseci. U tom cilju će, u periodu juna, jula i avgusta, biti organizovane akcije dobrovoljnog davalaštva u brojnim gradovima širom Srbije, a dobro poznati transfuziomobili Instituta za transfuziju krvi Srbije i Zavoda za transfuziju krvi Vojvodine tradicionalno će se nalaziti na parkinzima ispred Lidl prodavnica.**

Znajući da je za stabilno snabdevanje zdravstvenog sistema potrebno najmanje 40 dobrovoljnih davalaca krvi na 1.000 stanovnika godišnje, Lidl Srbija želi da podstakne solidarnost u zajednici i građanima obezbedi lak i dostupan način za taj humani gest. Postavljanje mobilnih transfuzionih centara omogućava potrošačima da, uz svakodnevnu kupovinu, učine i jedno dobro delo, pružajući pomoć onima kojima je najpotrebnija.

Lidl Srbija poziva sve građane starosti od 18 do 65 godina da se priključe akciji i daju krv u mobilnim centrima – transfuziomobilima, koji će tokom narednog perioda biti postavljeni prema sledećem rasporedu:

* + - Pančevo (Miloša Obrenovića 12B) – 13.6.2025, od 9 do 12h
    - Bečej (Danila Kiša 10a) – 17.6.
    - Vrbas (Maršala Tita 2) – 27.6.
    - Senta (Petefi Šandor 45)- 30.6.
    - Inđija – Kralja Petra I 22 – 2.7, 16.7, 30.7, 13.8. i 27.8, od 9 do 11h
    - Zrenjanin – Bulevar Veljka Vlahović 64 - 19.7, od 8 do 11h

Akcije će biti realizovana i još ispred pet beogradskih prodavnica, kao i u Novom Sadu, na adresi Ive Andrića 16. Tačan raspored biće objavljen blagovremeno na zvaničnim društvenim mrežama kompanije Lidl Srbija i Crvеnog krsta Srbije.

Kompanija Lidl je za Volontere Crvenog krsta i stručne timove iz transfuzioloških službi, pripremila okrepljenje, kao mali znak pažnje tokom trajanja kampanje.

Pomenuta inicijativa deo je šire saradnje Lidla i Crvenog krsta Srbije, koja se kontinuirano razvija kroz različite društveno odgovorne aktivnosti, sedmu godinu zaredom. Ovogodišnjom donacijom Crvenom krstu, u iznosu od 1.500.000 dinara, kompanija je dodatno osnažila sistem dobrovoljnog davalaštva krvi u zemlji, pružajući snažan oslonac volonterima „Klubova 25“. Lidl je, osim toga, učestvovao i u akcijama povodom obeležavanja Nacionalnog dana dobrovoljnih davalaca krvi i Nedelje Crvenog krsta, a krajem prošle godine uspešno je sproveo i kampanju „Mala dela – velika magija“, u okviru koje je, uz podršku potrošača, prikupljeno 6.300.000 dinara za korisnike narodnih kuhinja Crvenog krsta Srbije.

**O Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje u 32 zemlje širom sveta, sa oko 12.350 prodavnica, kao i više od 220 logističkih centara i skladišta i oko 375.000 zaposlenih u 31 zemlji sveta. Svojim svakodnevnim aktivnostima preuzima odgovornost za ljude, društvo i planetu. Za Lidl, održivost znači svaki dan iznova ispunjavati svoje obećanje o kvalitetu. Učinak, poštovanje, poverenje, čvrsto na zemlji i pripadnost Lidlove su korporativne vrednosti koje su srce korporativne kulture, oblikuju svakodnevno poslovanje i čine osnovu za uspeh. Lidl je u 2023. fiskalnoj godini ostvario prodaju od 125,5 milijardi evra, a Švarc Grupa je zabeležila 167,2 milijarde evra.

Lidl je u Srbiji svoje prve prodavnice otvorio u oktobru 2018. godine i trenutno ima 78 prodavnica u 45 gradova širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ petu godinu zaredom i „Top Employer Europe” osmu godinu zaredom. Dodatno, u nezavisnim istraživanjima, potrošači u Srbiji su Lidl odabrali kao „Izabranu prodavnicu godine“, pečat koji dodeljuje organizacija „Izabran proizvod godine“, dok je na osnovu reprezentativnog uzorka Lidl u sklopu kampanje „Najbolje u Srbiji“ proglašen za „Miljenika potrošača“.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs) , Mob: +381 64 875 2671

Teodora Filipović, RED Communication, Email: [teodora.filipovic@redc.rs](mailto:teodora.filipovic@redc.rs), Mob: +381 62 109 7896

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)